Ul lodenn a gaven gwir tre e evezhidenn Master Chen (diwar-benn an deskerien): Na lu n'em santan a-wechoù, dizesk ha dreist-holl dilorc'h. Ha gwir eo, kompren a ran mat ar santad-se. N'heller kaout lorc'h nemet evit ar pezh a zibaber, ar pezh a reer. Bezañ lorc'h ennon o vezañ Breizhat a zo sot. Ganet on bet e Breizh, n'em eus graet dibab ebet, ma vefen bet ganet e Japan e vefen bet japanad, ha mat pell zo. Kenment-all evit ma bezañ brezhoneger. Ha gellout a ra an deskerien bezañ lorc'h eno peogwir o deus dibabet deskiñ ur yezh, ar pezh a zo diaes. N'o doa ket ezhomm anezhi, n'o deus ket al liamm am eus dezhi, ha koulskoude o deus he desket, hag e vo drezho marteze e vo savetaet (un afer all ivez, hogen ma ne virer nemet ar vrezhonegerien a-vihanik n'eus ket kalz a dra ken…).